**PRVI DAN POUKA V ŠOLSKEM LETU 2022/23 NA PŠ GODOVIČ**

**Prvi šolski dan bo v četrtek, 1. 9. 2022.**

Pouk bo za učence od 2. – 5. razreda potekal 4 šolske ure (od 7.50 do 11.20).

Ta dan bo **jutranje varstvo** samo za vozače (od 6.45).

Kombi bo vozil po ustaljenem voznem redu.

**Malica** bo prvi šolski dan organizirana za učence od 2. – 5. razreda.

**Kosilo** bo že prvi dan, učenci se na začetku pouka prijavite razredničarki.

**Podaljšano bivanje** bo za prijavljene učence. Za vse predčasne odhode (glede na oddano prijavnico) morajo učenci imeti pisno dovoljenje staršev (zapis v beležki).

Za prvošolce se podaljšano bivanje začne v petek, 2. 9. 2022.

V šolo prvi dan prinesite **vse šolske potrebščine**, ki ste jih kupili sami (vse potrebščine naj bodo podpisane). V šoli boste prejeli učbenike in 1. triada tudi delovne zvezke, ki jih boste odnesli domov in **zavili ter podpisali**.

**Prvošolci** ste vabila z navodili prejeli po pošti, pridružili se nam boste ob 10.30.

Tako prvi dan kot **vse ostale dni v letu** v šolo vstopate le zdravi učenci.

V šolo vstopate sami, brez staršev.

V šolskih prostorih je obvezna nošnja copat.

Na poti v šolo in domov upoštevajte cestno-prometna pravila.

Od 2. 9. 2022 se bo jutranje varstvo izvajalo za učence vozače in prvošolce oziroma učence prve triade od 6.45 dalje.

Ostali učenci vstopate od 7.30 do 7.45, ko se bodo šolska vrata po novem zaklepala.

Dragi učenci in starši, želimo vam zdravo in

uspešno šolsko leto 2022/23.

Kolektiv PŠ Godovič